OzLabs/hebrew-wiki-articles huggingface dataset:
איאן טיילור

איאן טיילור (באנגלית: Ian Colin Taylor; נולד ב-18 באפריל 1945) הוא פוליטיקאי בריטי מהמפלגה השמרנית.

טיילור נולד בקובנטרי. הוא למד כלכלה, פוליטיקה והיסטוריה באוניברסיטת קיל אותה סיים בשנת 1967. לאחר סיום הלימודים עבד במספר חברות לרבות עבודה בפריז בשנים 1975–1977.

בשנת 1987 נבחר לבית הנבחרים הבריטי והיה חבר עד שנת 2010. בין השנים 1994-1997 כיהן בתפקיד תת-מזכיר במשרד התעשייה והמסחר בממשלתו של ג'ון מייג'ור. משנת 1997 היה באופוזיציה ופעל בנושאים הקשורים לפיתוח המדע והחלל והיה חבר בוועדות שונות בנושא.

בשנת 2003 היה בין הבודדים במפלגה שהצביעו נגד מלחמת עיראק.

טיילור עזב את הפוליטיקה בשנת 2010 והמשיך לפעול בנושאים הקשורים לחקר החלל. הוא היה חבר במועצה לטכנולוגיה ומדע הבריטי, וחבר בצוות היועצים של סוכנות החלל האירופית. בשנת 2014 היה בין יוזמי Lunar Mission One.

בשנת 2019 הודיע על עזיבת המפלגה השמרנית ועל תמיכה במועמד של המפלגה הליברל-דמוקרטית באזור הבחירה אשר ו-וולטון, שאותו ייצג במשך שנים רבות.

==קישורים חיצוניים==
* [https://www.publicwhip.org.uk/mp.php?mpn=Ian_Taylor&mpc=Esher+%26amp%3B+Walton סיכום פעילות בבית הנבחרים]
* 

קטגוריה:חברי המפלגה השמרנית (הממלכה המאוחדת)
קטגוריה:פוליטיקאים בריטים
קטגוריה:שרי ממשלת בריטניה
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2001–2005)
קטגוריה:חברי הפרלמנט של הממלכה המאוחדת (1997–2001)
קטגוריה:חברי הפרלמנט של הממלכה המאוחדת (1992–1997)
קטגוריה:חברי הפרלמנט של הממלכה המאוחדת (1987–1992)
קטגוריה:חברים במסדר האימפריה הבריטית
קטגוריה:בריטים שנולדו ב-1945
אלברט סאמבי לוקונגה

אלברט-אמבויו סאמבי לוקונגה (בצרפתית: Albert-Mboyo Sambi Lokonga; נולד ב-22 באוקטובר 1999 בבריסל שבבלגיה) הוא כדורגלן בלגי, המשחק בעמדת הקשר בארסנל מהפרמייר ליג ובנבחרת בלגיה.

== קריירת מועדונים ==
=== אנדרלכט ===
סאמבי גדל במחלקת הנוער של אנדרלכט מליגת העל הבלגית. ב-22 בדצמבר 2017 ערך את הופעת הבכורה שלו במועדון, בניצחון 0–1 על אופן במסגרת המחזור ה-20 בליגה לעונת . ב-27 בספטמבר 2020 הבקיע סאמבי את שער הבכורה שלו במועדון, שער בתיקו 1-1 נגד אופן במסגרת המחזור השביעי בליגה לעונת . בסך הכל ערך סאמבי 69 הופעות ליגה והבקיע שלושה שערים עבור המועדון בארבע עונות.

=== ארסנל ===
ב-19 ביולי 2021 חתם סאמבי בארסנל מהפרמייר ליג. ב-13 באוגוסט הוא ערך את הופעת הבכורה שלו בהפסד 0–2 לברנטפורד.

=== קריסטל פאלאס ===
ב-31 בינואר 2023, קבוצת קריסטל פאלאס וליגת פרמייר ליג, הודיעה על החתמתו של לוקונגה לעבור לטווח קצר לקריסטל פאלאס עד סוף עונת 2022-23. הוא ערך את הופעת הבכורה שלו במועדון ב-4 בפברואר, ושימש כמחליפו של וויל יוז במשחק נגד מנצ'סטר יונייטד שהסתיים בהפסד חוץ של 2-1.<ref></ref><ref></ref>

=== לוטון טאון ===
ב-1 בספטמבר 2023 הושאל ללוטון טאון לעונה אחת. ב-16 בספטמבר ערך את הופעתו הבכורה בהפסד 1-0 לפולהאם.

== קריירה בינלאומית ==
ב-2 בספטמבר 2021 ערך סאמבי את הופעת הבכורה שלו בנבחרת בלגיה, בניצחון 2–5 על נבחרת אסטוניה במסגרת מוקדמות מונדיאל 2022.

== תארים ==
ארסנל

* מגן הקהילה: 2023

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:בריסל: כדורגלנים
קטגוריה:כדורגלני אנדרלכט
קטגוריה:כדורגלני ארסנל
קטגוריה:כדורגלני קריסטל פאלאס
קטגוריה:כדורגלני לוטון טאון
קטגוריה:כדורגלני נבחרת בלגיה
קטגוריה:בלגים שנולדו ב-1999
Tkinter

Tkinter (בעברית: טִיקִינְטֶר) הוא ממשק של שפת התכנות פייתון לערכת התצוגה Tk (ספרית קוד חוצה פלטפורמות של כלים גרפיים). Tkinter כלול בספרייה הסטנדרטית של פייתון בהתקנות במערכות ההפעלה Linux, Microsoft Windows, ו-MacOS X. הוא נוצר על ידי חידו ואן רוסום ו-Steen Lumholt, ובהמשך עבר רוויזיה בידי פרדריק לונד (Fredrik Lundh) ונחשב לכלי הסטנדרטי לבניית GUI בפייתון. Tkinter הוא תוכנה חופשית ששוחחרה תחת רישיון פייתון. השם Tkinter נובע מהצירוף Tk Interface, שכן הוא ממשק של ערכת Tk.

== תיאור ==
כמו שאר הממשקים לספריה הגרפית Tk בשפות תכנות אחרות, Tkinter מכילה מפרש של שפת התכנות Tcl שמובנה במפרש של פייתון, כך שקריאות מ-Tkinter מתורגמות לפקודות ב-Tcl, ומעובדות על ידי המפרש. בצורה זו ניתן לשלב Python ו-Tcl באותה אפליקציה. ישנן מספר ספריות GUI פופולריות בפייתון כאלטרנטיבה ל-Tkinter, כגון wxPython, PyQt, Pygame, Pyglet, PyGTK.

== הגדרות שימושיות ב-Tkinter ==
חלון

חלון הוא מונח בסיסי אשר מציין אזור מלבני בתצוגת הממשק למשתמש, אשר מכיל רכיבים שונים לבניית GUI בפייתון.<ref></ref>

פריסת רשת

פריסת רשת (באנגלית Grid layout) ב-Tk היא אחת משלוש שיטות ניהול פריסה (Layout managers) זמינות בספריית Tk של פייתון, המשמשת ליצירת ממשקי משתמש גרפיים (GUI). היא מאפשרת למקם רכיבים בשורות ובעמודות, תוך שליטה מדויקת על מיקומם וגודלם. <ref></ref>

פריסת רשת מציעה גמישות וקלות שימוש ליצירת פריסות פשוטות ומורכבות כאחד, תוך שליטה מדויקת במיקום וגודל הפריטים וארגון ברור ויעיל של התוכן.

רכיב

רכיב הוא המונח הכללי לאבני הבנייה בממשק משתמש בספריית Tk, וכולל תתי-קטגוריות כגון מסגרת, כפתורים, רכיבי טקסט וקלט, כמו גם תיבות דו-שיח קופצות ואפשרות לעיצוב מותאם אישי באמצעות ttk בפייתון.<ref></ref>

== שימוש בסיסי ב-Tkinter ==
יצירת תוכנית Hello World בסיסית באמצעות ספרית Tkinter בפייתון 3:<syntaxhighlight lang="python">
from tkinter import *
root = Tk() # יצירת החלון עצמו, הבסיס שעליו ייבנו הווידג'טים האחרים
w = Label(root, text="Hello, world!") # יצירת אובייקט של תווית עם טקסט
w.pack() # root -העברת התווית למסך
root.mainloop() # התחלת לולאת האירועים - פתיחת החלון וכל הווידג'טים שעליו והקשבה לאירועים המתקבלים.
</syntaxhighlight>
התוצאה של הפעלת קוד זה
בגרסה המוקדמת יותר של פייתון, פייתון 2, יש לכתוב את Tkinter באות גדולה, על מנת שהקוד יעבוד.

==ראו גם==
* פייתון

== קישורים חיצוניים ==

* 
* [https://docs.python.org/3/library/tk.html הדוקומנטציה הרשמית של Tkinter]
* ברק גונן, [https://data.cyber.org.il/python/python_book.pdf תכנות בשפת פייתון], בהוצאת המרכז לחינוך סייבר

== הערות שוליים ==

קטגוריה:פייתון
אלברט סולומונוב

אלברט סולומונוב (נולד ב-25 בספטמבר 1973) הוא מאמן כדורגל ישראלי, המאמן את קבוצת לורי מליגת העל הארמנית.

סולומונוב נולד בעיר דרבנט שבדאגסטן במשפחה של יהודי ההרים. כשהיה בן 18 עלה לישראל.

== קריירת אימון ==
סולומונוב אימן במחלקות הנוער של מכבי פתח תקווה, מכבי תל אביב, בית"ר טוברוק והפועל חדרה, וכן אימן את הפועל עכו, אחווה עראבה והפועל באקה אל-גרבייה.

בין השנים 2012 ו-2013 אימן את אולימפיה באלטי מליגת העל המולדובית.

ב-5 באוגוסט 2020 מונה סולומונוב למאמנה של לורי מליגת העל הארמנית.

== קישורים חיצוניים ==

== הערות שוליים ==

קטגוריה:מאמני כדורגל ישראלים
קטגוריה:מאמני הפועל עכו
קטגוריה:ישראלים שנולדו ב-1973
האנדרטה לילדים קורבנות השואה

האנדרטה לילדים קורבנות השואה מוצבת בבית הקברות היהודי בוורשה ברחוב אוקופובה.

== תיאור ==
היוזמה והמימון להקמת האנדרטה היו של ג'ק אייזנר. צורתה מתייחסת לחומה הגבוהה של גטו עם תיל, שאליה מובילות לוחות, המסודרים בצורת חנוכיה. בתחתית האנדרטה הוצבו שרידי הגטו ומעליהם תצלומים של ילדים יהודים שמתו במהלך מלחמת העולם השנייה. לצדה יש לוח הנצחה בפולנית, עברית ואנגלית, ובו כתוב: "לזכר מיליון ילדים יהודים שנרצחו על ידי ברברים גרמנים, 1939–1945".

התצלומים כוללים תמונה של ילדה בבגדים משובצים וכובע – לוסיה, בתו של חסקיאל (יחזקאל) ברונשטיין, הבעלים של סטודיו הצילום "פוטוגרפיה" בטרנוב, שהוזכר על ידי פאבל הילה בסיפור הקצר "מרצדס בנץ".

האנדרטה כוללת גם קבר סמלי של משפחת שטיינמן שנרצחה בשואה ושני לוחות הנצחה נוספים:
* לוח בפולנית, עברית ואנגלית עם הכיתוב: "לסבתא מאשה היו עשרים נכדים. לסבתא חנה היו 11. רק אני שרדתי. ג'ק אייזנר."
* השיר "המבריח הקטן" בפולנית, עברית ואנגלית מאת הנריקה לזוברט.<ref></ref>

==קישורים חיצוניים==

== הערות שוליים ==

*
קטגוריה:ילדים בשואה: פולין
קטגוריה:ורשה: אנדרטאות להנצחת השואה
אולימפיאדת בריזבן (2032)

המשחקים האולימפיים של קיץ 2032, האולימפיאדה ה-35 בעת החדשה, צפויים להיות אירוע הספורט הגדול והמרכזי של שנה זו. לפי החלטת הוועד האולימפי הבינלאומי, שהתקבלה בכינוס ה-138 של הוועד בטוקיו שביפן ב-21 ביולי 2021, הם ייערכו בבריזבן, אוסטרליה, שתארח את האולימפיאדה לראשונה. זאת העיר השלישית באוסטרליה המארחת את המשחקים אחרי מלבורן ב-1956 וסידני ב-2000.

== ראו גם ==
* המכרז האולימפי 2032

קטגוריה:ערכים שבהם תבנית אתר רשמי אינה מתאימה להוספה אוטומטית
2032
קטגוריה:2032 בספורט
בריזבן
קטגוריה:בריזבן
אורי גבעון

אורי גבעון (20 בדצמבר 1912 – 2 בינואר 1974) היה מוזיקאי, מלחין, מנצח וכותב, חבר קיבוץ שער העמקים.

== ביוגרפיה ==
גבעון נולד בזאגרב, קרואטיה, בשם ז'ילקו וולקוביץ<ref name=":0"></ref>. מילדותו התעניין במוזיקה וניגן בפסנתר, קלרינט וסקסופון בקונסרבטוריון של זאגרב. בגיל 13 התייתם מאביו.

בשנת 1938 הצטרף לתנועת השומר הצעיר<ref name=":1"></ref> ועלה ארצה בשנת 1939<ref></ref> לקיבוץ שריד.

נישא למרים ועמה השתקע בשנת 1940 בקיבוץ שער העמקים<ref name=":0" />. לזוג נולדו 3 ילדים: דן (דני), שולה ואילן.

בשנים 1943–1946 לימד מוזיקה בבית הספר המקומי וניצח על מקהלת הקיבוץ. בשנים 1952–1955 לימד מוזיקה בסמינר אורנים<ref></ref>.

בשנת 1956 החל לנצח על המקהלה של הקיבוץ הארצי<ref></ref>, יחד עם יהודה אנגל.

בשנת 1959 השתלם בלונדון, ולמד ניצוח וצילום. לאחר מכן למד ניצוח אצל מיכאל טאובה, מנצח התזמורת הפילהרמונית הישראלית.

בחגיגות היובל לשומר הצעיר ניצח הן על התזמורת הקאמרית הקיבוצית והן על מקהלת הקיבוץ הארצי<ref></ref><ref name=":1" />.

גבעון נפטר בשנת 1974 ונטמן בבית העלמין שער העמקים.

== בנו דן (דני) ==
דן, אשר נולד ב-26 באפריל 1946, נהג לכתוב שירים ופזמונים<ref></ref>, חלקם הולחנו בידי אביו, בין היתר "מרגלות הכרמל" בביצוע אסנת פז<ref></ref><ref></ref>. הוא סיים קורס טיס ונהרג ביום השני למלחמת ששת הימים<ref></ref> הגבעה עליה התרסק מטוסו של דן גבעון קרויה גבעת המטוס. אנדרטה על שמו הוקמה במקום<ref></ref><ref></ref>.

== יצירותיו וספריו ==

* ספר לימוד לחלילית : ספר עזר למורים בכיתות היסוד. שער העמקים : הוצאת מחלקת החינוך של הקיבוץ הארצי השומר הצעיר, תשי"א.
שירים שהלחין:
* בואנה הבנות (מילים: יוסף לובן, ברכה נאור)
* גבעתי (מילים: זלמן אלון)
* דבקה דרוז
* דם שוטף ארצנו (מילים: נתן יונתן)
* חלב רותח (מילים: אנדה עמיר-פינקרפלד)
* כן יאבדו (מילים: מן המקורות)
* קן ציפור (מילים: חיים נחמן ביאליק)
* שיר אביב (כתונת פסים לבש הגן) (מילים: משה אבן-עזרא)
* שיר הכיפה האדומה (מילים: ברכה נאור)
* תור אביב (מילים: נתן יונתן)
* שיר לחמור (מילים: מרדכי אמיתי)
* ורחל הייתה יפת תואר ויפת מראה (מילים: מן המקורות)

שירים שתרגם:
* הבו זמר קול נרימה (מילים: ולנטין האוסמן, לחן: לוקה מרנציו)
* שיר אביב (רטט עובר על פני הגן) (מילים: עממי, לחן: תומאס מורלי)

שירים שעיבד מוזיקלית:
* אורחה במדבר
* אל ארצי
* אלה חמדה לבי
* הבו לבנים
* העיירה בוערת
* ומלאו הגרנות בר
* חולצה כחולה
* לילה פלא
* למדבר
* לנדוד תשוקת שומר
* ראו בטלנים שומרים
* שיר הפרטיזנים היהודים<ref></ref>
* וכתתו חרבותיהם

כמו כן הלחין את המוזיקה למחזה "אחי גיבורי התהילה" מאת הווארד פאסט בהשתתפות חברי גבעת ברנר, בשנת 1953<ref></ref>.

== קישורים חיצוניים ==

* 
* [https://shira-ovedet.kibbutz.org.il/media/sal/shira_creators/54/f13_שירים-אורי%20גבעון.pdf אורי גבעון - שירים (הוצאת ההסתדרות הכללית)]
* [https://shira-ovedet.kibbutz.org.il/cgi-webaxy/item?54 שירים של אורי גבעון באתר 'שירה עובדת']

== הערות שוליים ==

קטגוריה:מוזיקאים ישראלים
קטגוריה:מלחינים ישראלים
קטגוריה:מנצחים ישראלים
קטגוריה:משוררים ישראלים
קטגוריה:אבות שכולים: חללי צה"ל
קטגוריה:שער העמקים: אישים
קטגוריה:אישים הקבורים בשער העמקים
קטגוריה:ישראלים שנולדו ב-1912
קטגוריה:ישראלים שנפטרו ב-1974
הלובי למלחמה באלימות מינית

הלובי למלחמה באלימות מינית הוא ארגון לובי אזרחי שהוקם על ידי יעל שרר.<ref name=":0"></ref>

מטרת הארגון היא לדאוג לכך שנפגעי אלימות מינית בישראל יקבלו טיפול מקצועי, מיידי ומותאם מהמערכות הרלוונטיות במדינה. הלובי למלחמה באלימות מינית מייצג, בגוף ראשון, את הקול של נפגעות ונפגעי אלימות מינית במסדרונות הכנסת ובכל מקום בו מתקבלות החלטות שמשפיעות על גורל הנפגע/ת<ref></ref>.

הלובי הוקם באמצעות קמפיין מימון המונים בסוף 2019<ref></ref>, ומהווה המשך ישיר לפעילותה של שרר כלוביסטית ואקטיביסטית מול הממשלה והכנסת.

ב-2022 עבר החוק להסדרת אופן נטילת ושמירת ערכות אונס שקודם על ידי הלובי בכנסת, לאחר שמירב בן ארי הגישה את החוק. החוק מאריך את תקופת הזמן שבה ערכות אונס נשמרות על ידי בתי החולים גם ללא הגשת תלונה במשטרה, משלושה חודשים ל-50 שנה<ref></ref>.

== פעילות ==
יישום חוק החוו״דים: במהלך הכנסת ה-20 קידם הלובי למלחמה באלימות מינית קידם ביחד עם חברת הכנסת איילת נחמיאס ורבין את חוק החוו״דים, שנועד להסיר חסמים משמעותיים העומדים בפני נפגעות ונפגעי אלימות מינית בהגשת תביעת נזיקין למתן פיצויים. הצעת החוק נוגעת לתביעות אזרחיות המוגשותת לקבלת סיוע, כלכלי ונפשי, בעקבות הנזק שנגרם עקב הפגיעה המינית. לפני יישום החוק חלק מההליך יצר עול כלכלי ונפשי נוסף, כאשר נפגע או נפגעת שרצו לתבוע נזיקין נאלצו לעבור על פי רוב שלוש בדיקות על ידי מומחים שונים כדי להעריך את הנזק. מדובר במומחה מטעם הנפגע או הנפגעת, מטעם הנאשם, ומטעם המדינה. חזרתיות זו הקשתה על התהליך הטראומטי מלכתחילה, בכך שהאריכה ויקרה אותו, עד לעלויות של אלפי שקלים.

הצעת החוק הוגשו לראשונה בשנת 2018 וכבר באותה שנה עבר בקריאה שנייה ושלישית אך לא יושם. על פי החוק החדש, בית המשפט ימנה מומחה אחד מטעמו, וחוות דעתו תהיה מוסכמת על כל הצדדים. בגלל חילופי ממשלות תכופים, התקנות שיאפשרו את היישום שלו לא נחתמו במשרד המשפטים באותה שנה.

במהלך הכנסת ה-25, בזכות עבודה מאומצת של הלובי למלחמה באלימות מינית מול שר המשפטים, ח״כ יריב לוין, ויו״ר וועדת חוק חוקה ומשפט, ח״כ שמחה רוטמן, אושרו תקנות החוק והוא החל להיות מיושם בפועל.

==קישורים חיצוניים==
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארגוני סיוע לנפגעי אלימות מינית בישראל
ז'ואאו הראשון, דוכס ברגנסה השישי

דום ז'ואאו הראשון, דוכס ברגנסה השישי (בפורטוגזית: João I, Duque de Bragança; 1543 – 22 בפברואר 1583) היה הדוכס השישי של ברגנסה והדוכס הראשון מברסלוש, בין היתר. הוא ידוע בדחיפת טענותיה של אשתו אינפנטה קתרינה מגימרייש לכס המלכות של פורטוגל.

== ביוגרפיה ==
ז'ואאו נולד בשנת 1543 בווילה ויצ'וזה, לתאודוסיו הראשון, דוכס ברגנסה החמישי ולאיזבל דה לנקאסטרה, בתם של דיניש דה ברגנסה, רוזן למוש וביאטריש, רוזנת למוש השלישית.

ב-8 בדצמבר 1563 התחתן עם בת דודתו הראשונה אינפנטה קתרינה מגימרייש, בתם של הנסיך דוארטה, דוכס גימרייש הרביעי ואיזבלה מברגנסה, דוכסית גימרייש (דודתו של ז'ואאו).

לאחר אסון קרב אל-קסר אל-כביר, שם נהרג מלך פורטוגל סבסטיאן ללא יורשים, הפך הקרדינל הזקן אנריקה מפורטוגל למלך. מכיוון שאנריקה היה זקן ולא הורשה להביא ילדים לגיטימיים, התרחש משבר שושלתי עוד לפני מות הקרדינל. הדוכס מברגנסה תמך בתביעת אשתו לכס המלוכה (היא הייתה נכדתו של המלך מנואל הראשון). פליפה השני, מלך ספרד (נכד נוסף של מנואל הראשון וגם טוען לכס המלוכה), ניסה לשחד אותו לנטוש את יומרות אשתו, והציע לו את תפקיד המשנה למלך בברזיל, תפקיד רב-האדון של מסדר המשיח, רישיון לשלוח ספינה אישית להודו מדי שנה, ונישואי בנו הבכור תאודוסיו מברגנסה לאחת מבנותיו (איזבלה, נסיכת ספרד או קתרינה מיקאלה, נסיכת ספרד). הדוכס מברגנסה, בהשפעת אשתו, סירב להצעה.

=== משבר הירושה הפורטוגלי ===
כאשר המלך הקרדינל נפטר, ליווה הדוכס את מושלי הממלכה לליסבון וסטובל, בניסיון להבטיח הכרה בטענת אשתו, אך בסופו של דבר ויתר וקיבל את שלטונו של פליפה השני (פיליפה הראשון מפורטוגל). לאחר מלחמת האזרחים שבאה לאחר מכן הובס אנטוניו, אב המנזר של קראטו בקרב אלקנטרה, ופליפה השני נכנס לפורטוגל ואושר על ידי הקורטס של טומאר, שם תפס ז'ואאו את משרת הקונסטבל.

כאשר המלך פיליפה עזב לספרד, הוא נתן את משרת הקונסטבל של הממלכה ליורש של ז'ואאו תאודוסיו, ואת התואר מרקיז לבנו השני, דום דוארטה, וכן תארים רבים לבנו השלישי, דום אלכסנדרה, שהיה מיועד לשירות הכנסייה. הוא אישר את תואר הוד מעלתו ואת זכויות הקנצלריות של ז'ואאו.

ז'ואאו נפטר בווילה ויצ'וזה בשנת 1583.

== משפחתו ==
בשנת 1563 התחתן ז'ואאו עם קתרינה, דוכסית ברגנסה, ממנה נולדו לו 10 ילדים:
* מריה מברגנסה (1565–1592)
* סרפינה מברגנסה (1566–1604), התחתנה עם חואן פרננדז פאצ'קו, הדוכס החמישי מאסקאלונה
* תאודוסיו השני, דוכס ברגנסה (1568–1630), אביו של ז'ואאו הרביעי, מלך פורטוגל
* דוארטה דה פורטוגל (1569–1627), המרקיז הראשון של פרצ'ילה
* אלכסנדר מברגנסה, הארכיבישוף של אבורה
* קוארובינה מברגנסה (1572–1580)
* אנג'ילה מברגנסה (1573–1576)
* מריה מברגנסה (1573)
* איזבלה מברגנסה (1578–1582)
* פיליפה מברגנסה (1581–1608)

== אילן יוחסין ==

== קישורים חיצוניים ==

קטגוריה:בית ברגנסה
קטגוריה:ילידי 1543
קטגוריה:נפטרים ב-1583
חניבעל אל-מג'ברי

חניבעל אל-מג'ברי (בערבית: حنبعل المجبري, בתעתיק מדויק: חנבעל אלמג'ברי; נולד ב-21 בינואר 2003 באיברי-סיר-סן שבצרפת) הוא כדורגלן תוניסאי, המשחק בעמדת הקשר בקבוצת סביליה ובנבחרת תוניסיה.

== קריירת מועדונים ==
אל-מג'ברי גדל במחלקות הנוער של פריז, בולון-ביאנקור ומונקו, ובשנת 2019 הגיע למחלקת הנוער של מנצ'סטר יונייטד מהפרמייר ליג. ב-23 במאי 2021 ערך אל-מג'ברי את הופעת הבכורה שלו במדי הקבוצה הבוגרת של המועדון, כשנכנס כמחליף בניצחון 1–2 על וולברהמפטון וונדררס במסגרת המחזור ה-38 והאחרון לעונת 2020/2021 בפרמייר ליג.

ב-29 באוגוסט 2022 הושאל לברמינגהאם סיטי מהצ'מפיונשיפ. כבר למחרת ערך את הופעת הבכורה בקבוצה, בהפסד 1–2 לנוריץ' סיטי.

ב-16 בינואר 2024 הושאל לסביליה עד לסוף העונה.

== קריירה בינלאומית ==
ב-11 ביוני 2021 ערך אל-מג'ברי את הופעת הבכורה שלו בנבחרת תוניסיה, כשנכנס כמחליף בהפסד 0–2 לנבחרת אלג'יריה במשחק ידידות.

נכלל בסגל נבחרת תוניסיה לטורניר מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:כדורגלנים תוניסאים
קטגוריה:קשרי כדורגל צרפתים
קטגוריה:קשרי כדורגל תוניסאים
קטגוריה:כדורגלני מנצ'סטר יונייטד
קטגוריה:כדורגלני ברמינגהאם סיטי
קטגוריה:כדורגלני סביליה
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:ספורטאים צרפתים באנגליה
קטגוריה:ספורטאים זרים באנגליה
קטגוריה:תוניסאים שנולדו ב-2003
קטגוריה:צרפתים שנולדו ב-2003
אלנתן סלמי

אלנתן סלמי (נולד ב-5 באפריל 1985) הוא כדורגלן ישראלי, המשחק בעמדת החלוץ בבית"ר פתח תקווה.

==קריירה==
סלמי, התחיל את הקריירה שלו במחלקת הנוער של הפועל פתח תקווה. ב-20 בספטמבר 2003, סלמי ערך את הופעת הבכורה שלו בקבוצה הבוגרת בתיקו 1-1 נגד מכבי פתח תקווה. ב-7 בפברואר 2004, סלמי הבקיע את שער הבכורה שלו בקבוצה הבוגרת בניצחון 0-4 נגד מכבי נתניה.

ב-9 באוגוסט 2007, סלמי חתם במכבי הרצליה, אך שיחק במדיה רק שנה אחת לאחר שהאחרונה ירדה לליגה הלאומית בסיום העונה.

ב-25 בספטמבר 2008, סלמי חתם במכבי נתניה. בקיץ , סלמי חזר להפועל פתח תקווה.

בקיץ , סלמי חתם בסקציה נס ציונה מהליגה הלאומית ומאז לא זכה לחזור לשחק בליגת העל פרט לקדנציה בהפועל עכו, בה לא זכה לדקות משחק. בהמשך הקריירה שיחק גם במכבי אחי נצרת, בית"ר תל אביב רמלה, הפועל עפולה מ.ס. שיכון המזרח, בית"ר כפר סבא, הפועל מחנה יהודה והפועל בקעת הירדן

כיום משחק בבית"ר פתח תקווה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני הפועל פתח תקווה
קטגוריה:כדורגלני מכבי הרצליה
קטגוריה:כדורגלני מכבי נתניה
קטגוריה:כדורגלני הפועל כפר סבא
קטגוריה:כדורגלני סקציה נס ציונה
קטגוריה:כדורגלני מכבי אחי נצרת
קטגוריה:כדורגלני הפועל עכו
קטגוריה:כדורגלני בית"ר תל אביב רמלה
קטגוריה:כדורגלני הפועל עפולה
קטגוריה:כדורגלני בית"ר כפר סבא
קטגוריה:כדורגלני הפועל מחנה יהודה
קטגוריה:פתח תקווה: כדורגלנים
קטגוריה:ישראלים שנולדו ב-1985
סמושאנגיאלוש

סמושאנגיאלוש (בהונגרית: Szamosangyalos) הוא כפר קטן במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין מאז המאה ה-13.

==יהודי סמושאנגיאלוש==
יהודים חיו בסמושאנגיאלוש במאה ה-18 ובמאה ה-19. משנת 1885 הייתה הקהילה כפופה לרבנות צ'נגר בשנת 1944 הושמדה הקהילה ונרצחו רוב תושביה בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|4
|
|-
|1880
|17
|529
|-
|1910
|18
|
|-
|1920
|17
|
|-
|1920
|14
|
|-
|1941
|13
|558
|-
|}

==קישורים חיצוניים==

* 

==הערות שוליים==

קטגוריה:קהילות יהודיות שהושמדו בשואה
קטגוריה:הונגריה: כפרים
סמושבץ'

סמושבץ (בהונגרית: Szamosbecs) הוא כפר קטן במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין מאז המאה ה-14.

תושבי הכפר חיים בעיקר מחקלאות ושיווק הפירות, בדגש על תפוחים.

==יהודי סמושבץ'==
יהודים חיו בסמושבץ' במאה ה-18 ובמאה ה-19. משנת 1885 הייתה הקהילה כפופה לרבנות צ'נגר ובכפר היה בית קברות יהודי. בשנת 1944 הושמדה הקהילה ונרצחו רוב תושביה בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|10
|
|-
|1880
|28
|411
|-
|1910
|17
|
|-
|1920
|6
|
|-
|1920
|10
|
|-
|1941
|10
|452
|-
|}

==קישורים חיצוניים==

* 

==הערות שוליים==

קטגוריה:קהילות יהודיות שהושמדו בשואה
קטגוריה:הונגריה: כפרים
1703 ברוסיה

שנת 1703 ברוסיה היא השנה ה-21 לשלטונו של פיוטר הראשון והשביעית לשלטונו הבלעדי.

== הנהגה ==
* מונרך – פיוטר הגדול

== אירועים ==
* 2 בינואר – יצא לאור העיתון הראשון של ודומוסטי סנקט פטרבורג, העיתון הוותיק ביותר ברוסיה.<ref></ref>
* 27 במאי – הוקמה העיר סנקט פטרבורג, העיר השנייה בגודלה ברוסיה.

=== תאריך לא ידוע ===
* נבנה מבצר פטרופבלובסקיה
* הוקמה העיר קרונשטאדט

==קישורים חיצוניים==

== הערות שוליים ==

*
אנט אוגוסט

אנט אוגוסט (הידועה גם בשם סו אן; בקריאולית האיטית: Annette Auguste; 1940 – 17 באפריל 2020<ref></ref>) הייתה זמרת ופעילה חברתית האיטית.

אוגוסט הייתה ממקימות המפלגה משפחת לוואלאס.

אוגוסט נעצרה על ידי חיל הנחתים של ארצות הברית ב-9 במאי 2004 והוחזקה בכלא, בשל טענות למעורבות בתקיפה בדצמבר 2003 באוניברסיטת האיטי. הארגון אמנסטי אינטרנשיונל אמר כי היא אסירה פוליטית. היא שוחררה לאחר 20 חודשים.<ref></ref>

בשנת 2015, היא עזבה את משפחת לוואלאס, עקב חילוקי דעות פנימיים והיא התמודדה לאחר מכן, מטעם המפלגה ההאיטית טט קאלה.

==קישורים חיצוניים==

== הערות שוליים ==

קטגוריה:זמרות
קטגוריה:פעילות חברתיות
קטגוריה:פוליטיקאים בהאיטי
קטגוריה:האיטים שנולדו ב-1940
קטגוריה:האיטיות שנולדו ב-1940
קטגוריה:האיטים שנפטרו ב-2020
קטגוריה:האיטיות שנפטרו ב-2020
יחסי אירלנד–רומניה

יחסי אירלנד–רומניה הם היחסים הדיפלומטיים בין אירלנד לרומניה. שתי המדינות חברות באו"ם, במועצת אירופה וב.

== סקירה כללית ==
שתי המדינות כוננו יחסים דיפלומטיים ב-18 באפריל 1990. בשנת 1994 פתחה רומניה שגרירות בדבלין, ובשנת 2005 פתחה אירלנד שגרירות בבוקרשט. נשיאת אירלנד מארי מקאליס ביקרה ברומניה בשנת 2008. באירלנד חיים 17,304 רומנים.

== נציגויות דיפלומטיות ==
* אירלנד מחזיקה ברומניה שגרירות בבוקרשט.
* רומניה מחזיקה באירלנד שגרירות בדבלין.

== קישורים חיצוניים ==

* [https://www.dfa.ie/irish-embassy/romania/our-role/irish-relations/ יחסי אירלנד–רומניה] באתר משרד החוץ האירי

== הערות שוליים ==
מרי שפרד גרין

מרי שפרד גרין בלומנשיין (באנגלית: Mary Shepard Greene Blumenschein; 1869 – 1958) הייתה אמנית אמריקאית, מאיירת ומעצבת תכשיטים.

== ביוגרפיה ==
מרי שפרד גרין נולדה בניו יורק, ילדתם השנייה של רופוס, איש עסקים עשיר מפרובידנס, ומרי איזבל שפרד גרין. היא למדה באקדמית אדלפי בברוקלין ובמכון פראט.

כשהייתה בת 17, היא עזבה לפריז בשנת 1886, שם עבדה עם רפאל קולן, אמן הידוע בזכות קשריו עם אמנים ידועים ביפן. בשנים 1906 עד 1946 הציגה את ציוריה באקדמיה הלאומית לעיצוב.

בפריז בשנת 1905 הכירה את ארנסט בלומנשיין, גם הוא אמן, והתחתנה עמו. הם חזרו לניו יורק בשנת 1909 להולדת בתם הלן. בהיותם שם לימדו במכון פראט ועבדו במגזינים שונים כמו מק'קלור, אמריקן וסנצ'רי.

בעלה הגיעה אל טאוס, ניו מקסיקו והתעכב שם בשנת 1898, בזמן שערך טיול קיץ. את נסיעתה הראשונה לטאוס עשתה בשנת 1913. באותה העת, היא קבלה את ירושת הוריה, שהפכה אותם לעצמאים מבחינה כלכלית והם עברו לטאוס בשנת 1919, ובסופו של דבר הפכו לחלק מאגודת האמנים של טאוס.

בשנות העשרים של המאה העשרים חזרה מרי למכון פראט כדי ללמוד ולהכין תכשיטים. ציוריה הם חלק מאוסף מוזיאון ברוקלין.<ref>"Who's Who in Art". American Art Annual. XX: 446. 1924.</ref> שפרד גרין נכללה בתערוכ ב־2018 "נשים בפריז 1850–1900".

== הוקרה ==
בשנת 1900 היא זכתה במקום השלישי בסלון פריז והייתה האישה האמריקאית השנייה שזכתה במדליית זהב בסלון בשנת 1902. בשנת 1904 קיבלה מדליית כסף בסנט לואיס בתערוכת הרכש בלואיזיאנה.

בשנת 1915 קיבלה את פרס האקדמיה הלאומית לעיצוב.

== גלריה ==
<gallery mode="packed" heights="200">
File:Brooklyn Museum - The Princess and the Frog - Mary Shepard Greene Bluemenschein - overall.jpg|הנסיכה והצפרדע

File:Brooklyn Museum - Un Regard Fugitif - Mary Shepard Greene Bluemenschein - overall.jpg|מבט חטוף

File:Mary shepard greene blumenschein, louisa fletcher, 1912.jpg|לואיז פלטצ'ר
</gallery>
== קישורים חיצוניים ==

* 
== הערות שוליים ==

קטגוריה:ציירות אמריקאיות
קטגוריה:נשים זוכות פרסים: אמנות
קטגוריה:ציירים אמריקאים
קטגוריה:מאיירות אמריקאיות
קטגוריה:מאיירים אמריקאים
קטגוריה:מעצבות אמריקאיות
קטגוריה:מעצבים אמריקאים
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1958
קטגוריה:אמריקאים שנפטרו ב-1958
חיימה אלאס

חיימה הנריקה אלאס מוראלס (בספרדית: Jaime Enrique Alas Morales; נולד ב-30 ביולי 1989) הוא כדורגלן סלוודורי המשחק בעמדת הקשר באנטיגואה.

==קריירת מועדונים==
אלאס, התחיל את הקריירה שלו בקבוצת הנערים של סן סלוודור ובגיל 17 הצטרף למחלקת הנוער של ריבר פלייט. בשנת , אלאס חזר לאל סלוודור וחתם בלואיס אנחל פירפו.

ב-29 ביוני 2012, אלאס חתם על חוזה לשלוש וחצי שנים ברוזנבורג מליגת העל הנורווגית. ב-8 באוגוסט 2012, אלאס ערך את הופעת הבכורה שלו בקבוצה בתיקו 1-1 נגד סרבט ז'נבה. ביולי , אלאס הושאל לסן חוזה ארת'קווייקס מה-MLS עד לסיום השנה.

במאי , אלאס חתם באיינס גלאנה מוראלוס מהליגה השנייה במקסיקו במדיה שיחק עד כחודשיים. בקיץ , אלאס חזר לאל סלוודור וחתם בפאס.

בינואר , אלאס חתם במוניסיפל מליגת העל הגואטמלית.

==קריירה בינלאומית==
ב-8 באוקטובר 2010, אלאס ערך את הופעת הבכורה שלו בנבחרת אל סלוודור, בהפסד 1-0 ל. ב-14 בינואר 2011, אלאס הבקיע את שער הבכורה שלו בנבחרת בניצחון 0-2 נגד .

אלאס, השתתף עם הנבחרת שלוש פעמים בגביע הזהב של ה-CONCACAF.

==קישורים חיצוניים==

קטגוריה:כדורגלנים סלוודורים
קטגוריה:קשרי כדורגל סלוודורים
קטגוריה:כדורגלני רוזנבורג
קטגוריה:כדורגלני סן חוזה ארת'קווייקס
קטגוריה:כדורגלני נבחרת אל סלוודור
קטגוריה:ספורטאים זרים בארגנטינה
קטגוריה:ספורטאים זרים בנורווגיה
קטגוריה:ספורטאים זרים בארצות הברית
קטגוריה:ספורטאים זרים במקסיקו
קטגוריה:ספורטאים זרים בגואטמלה
קטגוריה:כדורגלני גביע הזהב 2011
קטגוריה:כדורגלני גביע הזהב 2015
קטגוריה:כדורגלני גביע הזהב 2019
קטגוריה:ילידי 1989
מייקל ארמקוסט

מייקל היידן ארמקוסט (באנגלית: Michael Hayden Armacost; נולד ב-15 באפריל 1937) הוא דיפלומט אמריקאי, עמית במכון פרימן ספוגלי של אוניברסיטת סטנפורד, ונשיא מכון ברוקינגס בשנים 1995–2002. בעבר כיהן כשגריר ארצות הברית במנילה ובטוקיו, ובממשלי הנשיאים רונלד רייגן וג'ורג' הרברט ווקר בוש מילא שורה של תפקידי מפתח דיפלומטיים בהם תת-מזכיר המדינה לעניינים מדיניים ומזכיר המדינה של ארצות הברית בפועל למשך ימים אחדים.

== ביוגרפיה ==
ארמקוסט נולד ב-1937. כבר בשנות ה-60 של המאה ה-20 לימד יחסים בין-לאומיים ומדיניות חוץ במכללת פמונה . ארמקוסט החל את דרכו בעולם האקדמיה, כפרופסור לממשל במכללה בה לימד. בשנת 1969 זכה למלגה מטעם הבית הלבן, ובילה במחיצתם של עוזר מזכיר המדינה ושל מזכיר המדינה עצמו. לאחר תקופה מסוימת בצוות תכנון המדיניות והתיאום של מחלקת המדינה של ארצות הברית, מונה ארמקוסט לעוזר מיוחד עבור שגריר ארצות הברית ביפן בין השנים 1972–1974, מה שהיה תפקידו הדיפלומטי הראשון. לאחר מכן מילא תפקידים בכירים באגפי אסיה וביטחון לאומי במחלקת המדינה, במחקלת ההגנה ובמועצה לביטחון לאומי.

בינואר 1977 נבחר ארמקוסט לחבר במועצה לביטחון לאומי, שם טיפל בענייני מזרח אסיה והרפובליקה העממית של סין בממשל ג'ימי קרטר, עד 1978, עת הוחלף בניקולס פלאט . ב-1982 מונה לשגריר ארצות הברית במנילה, שם ייצג את ארצות הברית במהלך הטלטלות הפוליטיות שפקדו את הפיליפינים במסגרת נשיאותו של פרדיננד מרקוס. שנים לאחר מכן, בממשל הנשיא ג'ורג' הרברט ווקר בוש, מונה לשגריר ארצות הברית ביפן מ-1989 עד 1993. קודם לכן, בשנים 1984–1989 היה תת-מזכיר המדינה לעניינים מדיניים.

הוא כיהן כמזכיר המדינה של ארצות הברית בפועל במשך כשישה ימים מהשבעתו של בוש האב לנשיאות ועד לאישור מינויו של ג'יימס בייקר כמזכיר המדינה הקבוע. בפרק הזמן שבין 1995 ל-2002 כיהן ארמקוסט כנשיא מכון ברוקינגס בוושינגטון הבירה, צקבוצת החשיבה הוותיקה ביותר בארצות הבריתהמתמקדת במחקר של פוליטיקה, ממשל, יחסים בין-לאומיים, כלכלה ומדיניות ציבורית. על שירותו הדיפלומטי עוטר בפרס השירות הנכבד מטעם נשיא ארצות הברית, בפרס השירות האזרחי הנכבד מטעם מחלקת ההגנה ובפרס השירותים המצטיינים של מחלקת המדינה.

ארמקוסט הוא מחברם של שלושה ספרים, שהאחרון שבהם, "חברים או יריבים?", יצא לאור בשנת 1996 ומגולל את קורותיו בשירות החוץ של ארצות הברית.

== קישורים חיצוניים ==

==הערות שוליים==

קטגוריה:בוגרי אוניברסיטת קולומביה
קטגוריה:בוגרי מכללת קרלטון
קטגוריה:תתי מזכיר המדינה לעניינים מדיניים
קטגוריה:שגרירי ארצות הברית ביפן
קטגוריה:שגרירים בפיליפינים
קטגוריה:סגל אוניברסיטאות ומכללות בארצות הברית
קטגוריה:מקבלי עיטור מסדר השמש העולה
קטגוריה:אמריקאים שנולדו ב-1937
סטלביו (כדורגלן)

סטלביו רוסה דה קרוס (בפורטוגזית: Stélvio Rosa da Cruz; נולד ב-24 בינואר 1989) הוא כדורגלן אנגולי המשחק בעמדת הקשר במונדרקאנג'.

==קריירת מועדונים==
סטלביו, נולד בלואנדה בירת אנגולה ובגיל צעיר היגר עם משפחתו לפורטוגל. התחיל את הקריירה שלו במחלקת הנוער של ספורטינג בראגה. ב-11 בנובמבר 2007, סטלביו חתם בקבוצה הבוגרת בניצחון 0–3 נגד ספורטינג ליסבון.

ב-4 בולי 2009, סטלביו הושאל לליירה ובינואר , סטלביו חזר לאנגולה והושאל לאגוסטו. בהמשך, סטלביו שיחק גם בליבולו וקאאלה.

בקיץ , סטלביו חתם באלקי לרנקה מליגת העל הקפריסאית.

בקיץ , סטלביו חתם בF91 דודלאנג' מליגת העל הלוקסמבורגית. סטלביו, היה שותף לעלייה ההיסטורית של המועדון לשלב הבתים של הליגה האירופית בעונת 2018/2019.

ביולי , סטלביו חתם בווירטון מהליגה הבלגית השנייה ושנה לאחר מכן חתם ברוודם47.

בינואר , חזר ללוקסמבורג וחתם בינוש אש.

==קריירה בינלאומית==
ב-10 באוקטובר 2009, סטלביו ערך את הופעת הבכורה שלו בנבחרת אנגולה, בניצחון 1–2 נגד . בשנת , סטלביו איבד את מקומו בסגל הנבחרת וחזר אליה לאחר ההצלחה בדודלאנג' ב-12 באוקטובר 2018, בניצחון 1–4 נגד .

==קישורים חיצוניים==

קטגוריה:כדורגלנים אנגולים
קטגוריה:כדורגלנים פורטוגזים
קטגוריה:קשרי כדורגל אנגולים
קטגוריה:קשרי כדורגל פורטוגזים
קטגוריה:לואנדה: כדורגלנים
קטגוריה:כדורגלני ספורטינג בראגה
קטגוריה:כדורגלני אוניאו דשפורטיבה דה לייריה
קטגוריה:כדורגלני אלקי לרנקה
קטגוריה:כדורגלני F91 דודלאנג'
קטגוריה:כדורגלני וירטון
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2010
קטגוריה:כדורגלני גביע אפריקה לאומות 2019
קטגוריה:ספורטאים זרים בקפריסין
קטגוריה:ספורטאים זרים בלוקסמבורג
קטגוריה:ספורטאים זרים בבלגיה
קטגוריה:ספורטאים פורטוגזים בקפריסין
קטגוריה:ספורטאים פורטוגזים בבלגיה
קטגוריה:אנגולים שנולדו ב-1989
קטגוריה:פורטוגזים שנולדו ב-1989
ז'יגמונד לנקאי

ז'יגמונד לנקאי (במקור גוטמן, בהונגרית: Lenkei Zsigmond; פץ', 1 ביוני 1873<ref></ref> – בודפשט, 2 בפברואר 1934)<ref>A Magyar életrajzi lexikonban tévesen március 4-e szerepel</ref> <ref>[https://www.familysearch.org/ark:/61903/3:1:S3HT-D4ZQ-ZV?i=489&cc=1452460&cat=826282 Halálesete bejegyezve a Bp. VII. ker. állami halotti akv. 198/1934. folyószáma alatt.]</ref> היה עיתונאי יהודי-הונגרי, ממייסדי עיתונות הקולנוע ההונגרית. אֶחיו הגדולים היו לאיוש לנקאי גם הוא עיתונאי ועורך עיתון והנריק לנקאי היה סופר, משורר ועיתונאי.

== ביוגרפיה ==
ז'יגמונד לנקאי נולד במשפחה יהודית. אביו היה יואכים גוטמן (1831–1886)<ref></ref> מורה בבית ספר יסודי שמוצאו ממוראביה, לימים הפך לעורך של Fünfkirchner Zeitung, ואמו הייתה רגינה פוקס. (1839–1903)<ref></ref> גוטמן שינה את שם משפחתו בשנת 1896 ללנקאי<ref>Az engedélyt tartalmazó BM rendelet száma/évszáma: 93508/1896. MNL-OL 30799. mikrofilm 1020. kép 3. karton. Névváltoztatási kimutatások 1896. év 9. oldal 5. sor.</ref> תחילה עבד ביומן פץ' (Pécsi Napló), וב-Fünfkirchner Zeitung, ולאחר מכן עבד ב"עיתון של בודפשט" (Budapesti Hírlap) במשך 13 שנים ואז בשנת 1906 הוא הקים את מגזין הקולנוע ההונגרי הראשון בשם Kinematograf, ואחר כך בשנת 1912 את כתב העת המקצועי "עולם הקולנוע" (Mozivilág). בין השנים 1918 לבין 1928 ערך את "עולם הקולנוע בתמונות" (Képes Mozivilág), אז היה עורך של כתב העת "שליח הסרט ההונגרי" (Magyar Filmkurir). הוא לקח חלק בהקמת האגודה הלאומית של צלמי קולנוע הונגריים, בה הפך למזכיר הכללי. בשנת 1914 פרסם את "אלמנך הקולנוע" (Mozi Almanach).

== עבודותיו החשובות ==
* זו אמריקה (ספר הדרכה לתיירים, בודפשט, 1929)
* הקולנוע המחייך (זיכרונות, אנקדוטות, בודפשט, 1930)

== לקריאה נוספת ==
* Magyar életrajzi lexikon II. (L–Z). Főszerk. (לקסיקון ביוגרפי הונגרי)Kenyeres Ágnes. Budapest: Akadémiai. 1969. 
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/szocikk/12937.htm ז'יגמונד לנקאי].
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM85926 נתוניו בקטלוג המוזיאון הספרותי פטפי])

== קישורים חיצוניים ==
* [https://en.mandadb.hu/tetel/5705/Lenkei_Zsigmond ז'יגמונד לנקאי] ב-MANDA
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/l-76823/lenkei-zsigmond-769BE/ ז'יגמונד לנקאי] ב-Arcanum
*[https://www.pinterest.com/pin/542965298829000258/ עותק מהמגזין "עולם הקולנוע בתמונות" העורך ז'יגמונד לנקאי].
*[https://www.darabanth.com/en/major-auction/29/categories~Books/Books-Film~11767/Lenkei-Zsigmond-Ez-Amerika-DEDIKALT-Bp-1929-Magyar-Filmkurir-Kiadoi-papirkotes-felvaga~II1732486/ צילום עותק הכריכה מספרו "זה אמריקה"].
*[https://www.darabanth.com/en/major-auction/29/categories~Books/Books-Film~11767/Lenkei-Zsigmond-A-mosolygo-mozi-30-ev-deruje-jokedve-a-filmvaszon-magyar-birodalmaban-1900~II1709927/ כריכת ספרו "הקולנוע המחייך"].

== הערות שוליים ==

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:פץ': אישים
קטגוריה:משפחת לנקאי
קטגוריה:הונגרים שנולדו ב-1873
קטגוריה:נפטרים ב-1934
הכפר האולימפי באולימפיאדת ריו דה ז'ניירו

צילום אוויר של הכפר
מגדלי המגורים של הכפר האולימפי
הכפר האולימפי באולימפיאדת ריו דה ז'ניירו הוא כפר אולימפי, שנבנה כדי לאכלס את כל הספורטאים והמאמנים המשתתפים באולימפיאדת ריו דה ז'ניירו שנערכה ב-2016. הוא ממוקם בבארה דה טיז'וקה, קרוב לפארק האולימפי בארה ולמרכז בתערוכות והכנסים, ריוסנטרו<ref name=":0"></ref>.

לכפר הייתה קיבולת של כ-17,950 אנשים, שהתגוררו בכ-3,604 דירות שהיו מפוזרות בכ-31 בניינים, זהו הכפר האולימפי הגדול ביותר בתולדות המשחקים האולימפיים<ref name=":1"></ref>.

== תיאור ==
בעיר נבנו גם הכפר האולימפי לספורטאים הכולל 31 מגדלים בגובה 17 קומות ובהם 3,604 יחידות דיור שיועדו לכ-18,000 ספורטאים ומאמנים לצד טיילת חוף המעוטרת בתעלות נוי ופארק שכונתי עם מתקני ספורטק, אולמות זמניים ששימשו לצרכים שונים כגון מחסני ציוד, חדרי אוכל גדולים לספורטאים, חדרי כושר ועוד והוא סמוך לריוסנטרו. בכפר הוצבה לראשונה מטעם הוועד האולימפי הבינלאומי אנדרטת "אבן הזיכרון" לטבח הספורטאים באולימפיאדת מינכן שבעתיד תוצב בכפרים האולימפיים הבאים בערים שיארחו את האולימפיאדה. בכפר יש גם אזורי בילוי שונים עם משחקי וידאו, כלי נגינה וטניס שולחן אף ומרכז דתי שמשרת את מאמיני הדתות הנפוצות ביותר מקרב משתתפי התחרות.

בכפר יש נתיבי תחבורה ציבורית, שבעזרתם האוטובסים מסיעים את הספורטאים למקומות בהם נערכת התחרות האולימפית.
== ביקורת ==
ביקורת חמורה הוטלה על ליקויי בנייה ואיכות הגימור התגלו גם בבנייני הכפר האולימפי דבר שנחשף פחות משבועיים מתחילת המשחקים כשמשלחות הספורטאים הראשונות הגיעו לכפר וצוותי התחזוקה נקראו לעבודות אינטנסיביות לטפל בהם.
== קישורים חיצוניים ==

== הערות שוליים ==

קטגוריה:מתקני אולימפיאדת ריו דה ז'ניירו (2016)
קטגוריה:ריו דה ז'ניירו: שכונות
ריו דה ז'ניירו
ג'ונתן דייוויד

ג'ונתן כריסטיאן דייוויד (בצרפתית: Jonathan Christian David; נולד ב-14 בינואר 2000) הוא כדורגלן קנדי המשחק בעמדת החלוץ בליל ובנבחרת קנדה.

==קריירת מועדונים==
דייוויד נולד בברוקלין להורים ממוצא האיטי ובגיל שלושה חודשים חזר עם משפחתו לפורט-או-פרינס. בגיל שש היגר עם משפחתו לאוטווה, בירת קנדה. הוא החל לשחק כדורגל בגיל עשר בקבוצת גולססטר דראגונס, ובהמשך שיחק במספר קבוצות מקומיות. בינואר הצטרף למחלקת הנוער של גנט הבלגית.

ב-4 באוגוסט 2018 ערך את הופעת הבכורה שלו בקבוצה הבוגרת, בתיקו 1-1 נגד זולטה ורכם, בה גם כבש את שער הבכורה שלו בקבוצה. חמישה ימים לאחר מכן רשם את הופעת הבכורה שלו במסגרת האירופית, בניצחון 0–1 נגד יאגלוניה ביאליסטוק הפולנית, במסגרת מוקדמות מוקדמות הליגה האירופית, וכבש במהלכו את שער הבכורה שלו בזירה האירופית. הוא כבש ברוב משחקי תחילת העונה, ועד מהרה חתם על חוזה בקבוצה עד לשנת .

ב-11 באוגוסט 2020 חתם לחמש שנים בליל מליגת העל הצרפתית תמורת 30 מיליון אירו, והפך לקנדי היקר בהיסטוריה. ב-22 באוגוסט ערך את הופעת הבכורה התחרותית שלו נגד סטאד רן. ב-22 בנובמבר הבקיע את שער הבכורה שלו בקבוצה, בניצחון 0–4 נגד לוריאן. ב-3 באפריל הבקיע בניצחון 0–1 נגד פריז סן-ז'רמן, שהיה הניצחון הראשון של ליל בפריז מאז אפריל . בסיום העונה זכה עם הקבוצה באליפות צרפת לראשונה מזה עשר שנים.

==קריירה בינלאומית==
בצעירותו שיחק בנבחרות הצעירות של קנדה. כאשר היה בן 20, סירב לזימון מארצות הברית.

ב-9 בספטמבר 2018 ערך את הופעת הבכורה שלו בנבחרת הבוגרת, בניצחון 0–8 נגד , בו כבש צמד. ב-7 בספטמבר 2019 כבש שלושער בניצחון 0–7 נגד , ובכך שבר שיא של מספר כיבושים בשנה אחת בנבחרת, עם שמונה שערים.

נכלל בסגל נבחרת קנדה לטורניר מונדיאל 2022.

==תארים==
; ליל
*ליגת העל הצרפתית: 
*הסופר קאפ הצרפתי: 2021

; אישיים
*נעל הזהב של גביע הזהב 2019
*מצטייני גביע הזהב 2019
*הכדורגלן הקנדי של השנה: 
*מלך שערי ליגת העל הבלגית: (ביחד עם דיומרסי אמבוקני)
*פרס ז'א-קלוד ביווי: 

==קישורים חיצוניים==

== הערות שוליים ==

קטגוריה:כדורגלנים אמריקאים
קטגוריה:כדורגלנים קנדים
קטגוריה:חלוצי כדורגל אמריקאים
קטגוריה:חלוצי כדורגל קנדים
קטגוריה:אוטווה: כדורגלנים
קטגוריה:כדורגלני גנט
קטגוריה:כדורגלני ליל
קטגוריה:כדורגלני נבחרת קנדה
קטגוריה:אמריקאים ממוצא האיטי
קטגוריה:קנדים ממוצא האיטי
קטגוריה:כדורגלני גביע הזהב 2019
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:קנדים שנולדו ב-2000
גרוב ונצ'רס

גרוב ונצ'רס (Grove Ventures) היא קרן הון סיכון ישראלית, המנהלת כחצי מיליארד דולר, שהושקעו בעשרות חברות הזנק ישראליות ובינלאומיות. הקרן מתמקדת בהשקעות ביזמים ישראלים בשלבים מוקדמים ושמה דגש על שווקים המצויים על סף מהפכה דיגיטלית ועל חברות בעלות טכנולוגיה משמעותית. מתוך תפיסה זו, תחומי ההשקעה של הקרן ממוקדים בתוכנה וחומרה לחברות וארגונים, בתשתיות ובטכנולוגיות (כגון תשתיות ענן, כלים למפתחים, בינה מלאכותית, מחשוב במוצרי קצה, שבבים, סנסורים, מחשוב קוונטי, אנרגיה, אקלים וכו').

הוגה והמייסד המוביל של הקרן הוא המשקיע והיזם הסדרתי דב מורן, הידוע כממציא הדיסק און-קי ומי שמכר את חברת M-Systems לסנדיסק בתמורה ל-1.6 מיליארד דולר. השותפים לצדו בקרן הם לוטן לבקוביץ, רננה אשכנזי וליאור הנדלסמן.

== היסטוריה ==
הקרן הוקמה בשנת 2016 על ידי דב מורן, סיגלית קלימובסקי ולוטן לבקוביץ' במטרה להשקיע בחברות הזנק בשלבים מוקדמים.

הקרן הראשונה "גרוב I" גייסה 110 מיליון דולר ב-2017. עם החברות בהן השקיעה נמנות Wiliot, ActiveFence, Navina ו-NeuroBlade.

הקרן השנייה "גרוב II" גייסה 123 מיליון דולר ב-2020. תמהיל המשקיעים כלל גופים מוסדיים מישראל ומהעולם, גופי Family Office ומשקיעים אסטרטגיים, ובהם תאגיד שניידר אלקטריק הצרפתי, המתמחה בניהול אנרגיה ואוטומציה תעשייתית. עם ייסוד הקרן השנייה הודיעה הקרן על הצטרפותו של ליאור הנדלסמן, ממייסדי סולאראדג', כשותף בקרן<ref></ref><ref></ref>.

הקרן השלישית "גרוב III" גייסה 185 מיליון דולר ב-2022, ולצדה הוכרז על קידומה של רננה אשכנזי ממנהלת השקעות לשותפה בקרן<ref></ref>.

ב-2023 הפכה הקרן לקרן הישראלית היחידה ברשימת הקרנות המובילות של Founder's Choice - רשימה המדרגת את קרנות ההון סיכון בעולם לפי העדפות היזמים<ref></ref>.

== קישורים חיצוניים ==
* 

== הערות שוליים ==

קטגוריה:הון סיכון בישראל
קטגוריה:דב מורן
יחסי מלזיה–רומניה

יחסי מלזיה–רומניה הם יחסי החוץ בין מלזיה לרומניה.

== היסטוריה ==
לאחר כינון היחסים עם ברית המועצות, מלזיה הרחיבה אותם גם עם מדינות אחרות במזרח אירופה כמו פולין, הונגריה, צ'כוסלובקיה, גרמניה המזרחית, יוגוסלביה ובכלל זה רומניה.<ref></ref> היחסים בין שתי המדינות כוננו ב-22 במרץ 1969.<ref name="ro"></ref>

== יחסים כלכליים ==
בשנת 2011 עמד המסחר הכולל על 140 מיליון דולר, זינוק מ-103 מיליון דולר בשנת 2010.<ref></ref> בשנת 2013 רשמו יחסי הסחר סך של 115.12 מיליון דולר עם היצוא הרומני המורכב מרהיטים, מתכות, כימיקלים, עץ, מוצרי עץ, מוצרי מתכת, מכונות וציוד חשמלי ואילו הייצוא המלזי כולל מוצרי גומי טבעי וגומי, פח, קקאו, ציוד מחשבים ואלקטרוניקה. שתי המדינות בתהליך הגברת היחסים הכלכליים וממשלת רומניה גילתה עניין לשתף פעולה עם מלזיה לפיתוח נמל כניסה לשמן דקלים בעיר השלישית בגודלה ברומניה, קונסטנצה.<ref></ref><ref></ref> <ref></ref><ref></ref> בין שתי המדינות נחתמו תשעה הסכמים בתחום הכלכלי.<ref name="ro" />

== יחסי חינוך ==
בשנת 2013 נחתם הסכם מסגרת בין אוניברסיטת 1 בדצמבר 1918 לאוניברסיטה הלאומית במלזיה. נכון לשנת 2014, היו 120 סטודנטים מלזיים ברומניה, ורובם עסקו בקורסי רפואה.<ref name="ro" />

== רומנים במלזיה ==
כמאה רומנים מתגוררים במדינה, ורובם מתגוררים בשטח הפדרלי של קואלה לומפור ובמדינת סלנגור.

== נציגויות דיפלומטיות ==
* רומניה מחזיקה במלזיה שגרירות בקואלה לומפור.<ref></ref>
* מלזיה מחזיקה ברומניה שגרירות בבוקרשט.<ref></ref>

==קישורים חיצוניים==

== הערות שוליים ==
ארנסט בלומנשיין

ארנסט לאונרד בלומנשיין (באנגלית: Ernest Leonard Blumenschein ; 26 במאי 1874 – 6 ביוני 1960) היה אמן אמריקאי וחבר מייסד של אגודת האמנים טאוס. הוא ידוע בציורים של אינדיאנים, בניו מקסיקו ובדרום מערב אמריקה.

== ראשית חייו ==
ארנסט בלומנשיין נולד ב־26 במאי 1874 בפיטסבורג, פנסילבניה.<ref name=":0">Peters, Gerald III, ed. (1998). The Taos Society of Artist: Masters and Masterpieces. Gerald Peters Gallery</ref> אביו היה מנהל הפילהרמונית של דייטון באוהיו, שם גדל בלומנשיין. כשסיים את התיכון קיבל בלומנשיין מלגה ללימוד כינור במכללה למוזיקה בסינסינטי.<ref>Hassrick, Peter H.; Cunningham, Elizabeth J. (2008). In Contemporary Rhythm: The Art of Ernest L. Blumenschein. University of Oklahoma Press</ref>

בהיותו בסינסינטי הוא השתתף גם בקורס איור של פרננד לונגרן באקדמיה לאמנות בסינסינטי, מה שגרם לו לשנות את לימודיו ממוזיקה לאמנות. הוא עבר לעיר ניו יורק בשנת 1892, ולמד בליגת הסטודנטים לאמנות בניו יורק. הוא נמשך ללמוד אמנות באירופה, ונרשם לאקדמיה ז'וליאן בפריז בשנת 1894. שם פגש והתיידד עם ברט פיליפס והאמן ג'וזף הנרי שארפ.

== קריירה ==
בלומנשיין חזר לניו יורק בשנת 1896, לעבוד כמאייר בסטודיו משותף עם ברט פיליפס. בתחילת 1898 הוא קיבל עבודה שחייבה אותו לנסוע לאריזונה וניו מקסיקו. באותו אביב הוא שכנע את פיליפס להצטרף אליו למסע למערב האמריקאי. התחנה הראשונה שלהם הייתה דנוור, קולורדו, שם קנו ציוד לקמפינג, עגלה, סוסים ואקדח. כך שהם היו מצוידים, ויצאו לדרך בכוונה להגיע למקסיקו.

בצפון ניו מקסיקו הדרך המשובשת גרמה לגלגל העגלה להישבר. בלומנשיין הביא את הגלגל לתיקון בטאוס הסמוכה והשאיר את פיליפס לבדו עם העגלה. כאשר בלומנשיין חזר כעבור שלושה ימים עם הגלגל המתוקן, הם המשיכו לטאוס, שם מכרו את העגלה והקימו סטודיו והחלו לצייר.

בלומנשיין שהה בטאוס במשך שלושה חודשים, וחזר לניו יורק כדי לחדש את הקריירה שלו כמאייר בכתבי עת וספרים פופולריים, בעוד פיליפס נשאר בטאוס. בלומנשיין חזר פעמיים לפריז כדי להמשיך בלימודים באקדמיה ז'וליאן: פעם בשנת 1899 ושוב בין 1902 ל -1909. במהלך השהות האחרונה הוא פגש את האמנית מרי שפרד גרין והתחתן איתה.<ref name=":0" />

בני הזוג חזרו לניו יורק בשנת 1909, שם עבדו כצוות מאיירים. בלומנשיין גם נכנס לתפקיד הוראה בליגת הסטודנטים לאמנות בניו יורק.

משנת 1910 הוא בילה את הקיץ בטאוס. בשנת 1915 הפך למייסד משותף של אגודת האמנים של טאוס, יחד עם חבריו ברט פיליפס, ג'וזף הנרי שארפ ושלושה אמנים נוספים. לבסוף הוא התיישב לצמיתות בטאוס בשנת 1919. משנת 1920 עד 1921 כיהן כנשיא האגודה.

הציורים של ציירי טאוס השפיע באופן מכריע על הדימוי של הנופים והעמים הילידים של דרום מערב ארצות הברית, במיוחד של העמים פואבלו ונוואחו.

== כבוד ופרסים ==
בשנת 1910 נבחר בלומנשיין לאקדמיה הלאומית לעיצוב כעמית, והפך לחבר מן המניין בשנת 1927.<ref></ref> בשנת 1947 הוענק לו תואר שני לכבוד לאמנויות מאוניברסיטת ניו מקסיקו ובשנה שלאחר מכן הוא מונה כעמית כבוד לאמנויות יפות על ידי בית הספר למחקר אמריקאי.

== גלריה ==
<gallery mode="packed" heights="180">
File:Blumenschein Portrait of Albedia.jpg

File:Ernest l-blumenschein eagle fan.jpg

File:Ernest L. Blumenschein - The Gift - Google Art Project.jpg

File:Blumenschein-Star Road and White Sun 1920.jpg
</gallery>

== קישורים חיצוניים ==

* 

== הערות שוליים ==

קטגוריה:ציירים אמריקאים
קטגוריה:בוגרי אקדמיה ז'וליאן
קטגוריה:אמריקאים שנולדו ב-1874
קטגוריה:אמריקאים שנפטרו ב-1960
הקפאת ביציות

הקפאת הביציות מתבצעת בהקפאה עמוקה במיכלי [[חנקן נוזלי]]
הקפאת ביציות (בלועזית: Oocyte cryopreservation) היא תהליך לשימור ביציות האישה, המאפשר לנשים לדחות את הליך ההיריון למועד מאוחר יותר, בין אם מסיבות רפואיות כגון פגיעה בפוריות עתידית עקב טיפול בסרטן ובין אם מסיבות חברתיות.

הקפאת ביציות עקב טיפול סרטני מתרחשת כיוון שכימותרפיה והקרנות עלולות להיות רעילות לביציות. הקפאת ביציות מתבצעת גם בקרב נשים שאינן מעוניינות או מסוגלות לבצע הקפאת עוברים או בקרב נשים שמעוניינות לשמר את יכולתן העתידית להביא ילדים לעולם, אם משום שאין להם עדיין בן זוג, או מסיבות אישיות או רפואיות אחרות. בנוסף, לעיתים לנשים עם היסטוריה משפחתית של הופעה מוקדמת של גיל המעבר יש עניין בשימור הפוריות ועל כן מבצעות הקפאת ביציות. תהליך הוצאת הביציות לצורך הקפאתן ביציות זהה להליך המבוצע במסגרת הפריה חוץ גופית. זה כולל זריקות הורמונליות במשך שבוע עד מספר שבועות המעוררות את השחלות להבשיל מספר ביציות. כאשר הביציות בשלות, מתבצע טיפול תרופתי נוסף להשרייה של התבגרות סופית של הביציות<ref name="YoussefVan der Veen2014"></ref>. לאחר מכן, מוציאים את הביציות מהגוף דרך הנרתיק, בדרך כלל תחת הרדמה ולאחר מכן הביציות מוקפאות מיד.

הביצית היא התא הגדול ביותר בגוף האדם ועל כן מכילה כמות גבוהה של מים. כאשר הביצית קופאת, גבישי הקרח שנוצרים בה עלולים להרוס את שלמות התא. על מנת למנוע זאת, טרם ההקפאה נעשה ייבוש של הביצית באמצעות חומרים קריוטקטנים, חומרים המחליפים את רוב המים בתא ומעכבים את היווצרותם של גבישי קרח בתא. הביציות מוקפאות או בשיטת הקפאה איטית ומבוקרת או בתהליך הקפאה מהירה, שיטה חדשה יותר המכונה ויטריפיקציה. ויטריפיקציה מהירה הרבה יותר, אך דורשת ריכוזים גבוהים יותר של חומרים קריוטקטנים. בעזרת שיטה זו, הקפאת ביציות בשיטת ויטרפיקציה בוצעה לראשונה בהצלחה בטיפול בהפריה חוץ גופית בשנת 1999<ref name= Kuleshova1999></ref>. היתרון של ויטריפיקציה היא בכך שהיא מפחיתה את היווצרות הקרח בתוך הביציות ומחוצה להן בזמן הקפאת, אחסון וחימום הביציות. עקב כך, ויטריפיקציה קשורה בשיעורי הישרדות גבוהים יותר ובהתפתחות טובה יותר של הביציות בהשוואה לקירור איטי. עקב כך, שיטת הבחירה בהקפאת ביציות היא ויטריפקציה, אם כי עדיין חסרים ניסויים מבוקרים אקראיים בנושא<ref name=Edgar2011></ref>. כשרוצים להפרות את הביצית כחלק מהליך הפריה חוץ גופית, הביצית מופשרת ומבצעים עליה טכניקת הפריה המכונה הזרקת זרע ציטופלזמטית (הידועה בקיצור הלועזי שלה, ICSI).

מחקרים מוקדמים שבחנו את שיעורי ההצלחה של השיטה הראו כי שיעורי ההצלחה של הפריה בעזרת ביציות קפואות היו נמוכים יותר בהשוואה לביציות "טריות"<ref></ref>. עם זאת, עם התפתחות השיטה והטכנולוגיה, מחקרים עדכניים יותר הראו שיעורי הצלחה זהים להפריה של ביציות "טריות"<ref></ref>, אם כי מחקרים אלה בוצעו בעיקר על נשים צעירות.

==ראו גם==
* הקפאת עוברים
* הקפאה קריוגנית
* אי-פוריות נשית
* הקפאת זרע

== קישורים חיצוניים ==
* [https://www.medico.co.il/גינקולוגיה/מהו-הליך-שימור-פוריות-ולמי-זה-מתאים/ הקפאת ביציות], באתר medico
* [https://www.tasmc.org.il/Lis/Articles/Pages/Oocytes-f.aspx הקפאת ביציות], באתר איכילוב

==הערות שוליים==

קטגוריה:רפואת פוריות
ביציות
אילנה סטרלין

אילנה סטרלין (נולדה ב-1954) היא פסיכותרפיסטית וסופרת ישראלית.

== רקע ==
סטרלין (לבית וודובסקי) נולדה בלודז', פולין, לאם ואב ניצולי שואה. כשהייתה בת שנתיים וחצי עלתה עם משפחתה לישראל במסגרת עליית גומולקה למעברת בת ים.

בילדותה קיבלה חינוך מוזיקלי מגוון, ניגנה בפסנתר ושרה במקהלת צדיקוב.

רק שנים לאחר שעלתה לישראל גילתה סטרלין במקרה במהלך ביקור אצל קרובי משפחה בארצות הברית שמשפחתו הראשונה של אביה נספתה בשואה.

בצה"ל שירתה בנח"ל ובמהלך ההכשרה בקיבוץ דגניה ב' הכירה את בעלה, מוטי סטרלין, בן הקיבוץ. לאחר סיום שירותה הצבאי החלה ללמוד תואר ראשון בעבודה סוציאלית באוניברסיטה העברית, ולאחר סיום התואר הראשון חזרה להתגורר עם בעלה ובתה הבכורה בדגניה ב'. כשהייתה בת 23 חזרה לקיבוץ עם תואר ראשון, בעל וילדה. בהמשך ערכה את עלון הקיבוצים, הייתה עובדת סוציאלית בקיבוצים וניהלה את מחלקת הרווחה של עמק הירדן. לאחר מכן עבדה בתחנה לבריאות הנפש בתל אביב, ב'עמך' ובתחנת הקיבוצים. סיימה לימודי תואר שני באוניברסיטת חיפה ובהמשך עשתה לימודי תעודה בפסיכותרפיה בפקולטה לרפואה באוניברסיטת תל אביב. בסיום הלימודים החלה לכתוב ובשנת 2002, כשנתיים לאחר סיום לימודיה ראה אור ספרה הראשון.

ספרה השני, "החצר האחורית", זכה בפרס קרן כסת.

מתגוררת בחרוצים, נשואה ואם לשלושה.

== ספריה ==
* שוקו חם, הוצאת מודן, 2002
* החצר האחורית, הוצאת מודן, 2006. הספר זכה בפרס קרן קסת<ref name=":0" />
* ישנני, הוצאת מודן, 2012<ref></ref>
* פנטזיה בארבע ידיים, הוצאת מודן, 2021<ref name=":0"></ref>.

== קישורים חיצוניים ==
* [https://simania.co.il/authorDetails.php?itemId=38140 ספריה של סטרלין] באתר סימניה
* [https://merhav.nli.org.il/primo-explore/search?query=creator,contains,סטרלין,%20אילנה&vid=NLI&lang=iw_IL&_gl=1*2gum8w*_ga*ODE3NjY0ODkuMTYyNTUxNDM2Mg..*_ga_8P5PPG5E6Z*MTYyNjg3OTM0MS4zLjAuMTYyNjg3OTM0OC41Mw..&_ga=2.134382770.296121756.1626879343-81766489.1625514362 פרסומיה של סטרלין] בקטלוג הספרייה הלאומית
* השתתפות בתערוכה בבית האומנים בתל אביב, "מתעקלות, מתעכלות, מתכלות, ניתקלות".אוצרות: אורי דרומר, עם מייצג קול סאונד.
* 

== הערות שוליים ==

קטגוריה:סופרות ישראליות
קטגוריה:פסיכותרפיסטים ישראלים
קטגוריה:סופרים ישראלים
קטגוריה:פסיכותרפיסטיות ישראליות
קטגוריה:ישראליות ילידות פולין
קטגוריה:ישראלים ילידי פולין
קטגוריה:עולות בשנות ה-1950
קטגוריה:עולים בשנות ה-1950
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סופרות כותבות עברית
קטגוריה:סופרים כותבי עברית
קטגוריה:עובדות סוציאליות ישראליות
קטגוריה:עובדים סוציאליים ישראלים
קטגוריה:חברי מקהלת צדיקוב
קטגוריה:ישראליות שנולדו ב-1955
קטגוריה:ישראלים שנולדו ב-1955